alexandrainst/scandi-wiki huggingface dataset:
Kodkodkatt

Kodkodkatt eller kodkod (Leopardus guigna) er et lite kattedyr i gruppen med amerikanske flekkede småkatter. Den er faktisk det minste kattedyret i hele Amerika. Arten har, i likhet med de andre artene i ozelotlinjen, kun 18 kromosompar. Det vanligste blant katter er 19 kromosompar.

Beskrivelse 
Kodkodkatten blir omkring 2–2,5 kg tung og pelsen har en brun-gul til brun-oransje grunnfarge med sorte prikker. Undersiden er blek. Sorte individer (melanisme) er heller ikke uvanlig.

Utbredelse 
Kodkodkatten har begrenset utbredelse og arten er ikke særlig tallrik. Den finnes i de sørlige Andesfjellene, i det sørlige og sentrale Chile og i svært begrenset omfang i tilstøtende områder i Argentina. I juli 2022 ble en svart Kodkod, en svært sjelden katt fra Patagonia, fanget på kamera for første gang.

Atferd 
Kodkodkatten er solitær og døgnaktiv, men den sky arten våger seg bare ut i åpent lende i ly av mørket. Om dagen hviler den i ly av den tette vegetasjonen. Katten er en ypperlig klatrer som lett forserer trær med en stamme som måler en meter i diameter eller mer. Kodkoden jakter på smågnagere, fugler og reptiler. Hannenes territorium varierer fra 1,1 til 2,5 km², mens hunnenes gjerne er omkring 0,5–0,7 km².

Hunnen går drektig i 72–78 dager og føder typisk 3 unger. Levetiden er omkring 11 år.

Referanser

Eksterne lenker 
 

Mindre kattedyr
Pattedyr formelt beskrevet i 1782
Sårbare arter på IUCNs rødliste
Argentinas pattedyr
Chiles pattedyr
Nattkatt

Nattkatt (Leopardus geoffroyi) er trolig den vanligste ville kattearten i Sør-Amerika. Arten har, i likhet med de andre artene i ozelotlinjen, kun 18 kromosompar. Det vanligste blant katter er 19 kromosompar.

Beskrivelse 
Kroppen måler, fra snutespissen til haleroten, cirka 60 cm, og halen er i tillegg omtrent 30 cm lang. Den blir i snitt cirka 4,3 kg tung. Pelsen har svarte flekker, men bakgrunnsfargen varierer. I nord er grunnfargen beige og i sør grå, men helt svarte individer (melanisme) forekommer også.

Utbredesle 
Nattkatten lever i Sør-Amerika og finnes fra det sørlige Bolivia til Magellanstredet. Den trives i flere ulike habitat, men er oftest å se i krattskog opp mot 3000 moh. og på pampasen.

Atferd 
Nattkatten er på topp i næringskjeden, og den ernærer seg først og fremst på små gnagere, øgler og insekter, men av og til også på frosker og fisk.

Forsøk på domestisering og paring med huskatter har ikke ført fram.

Navnet 
Nattkattens vitenskapelige navn stammer fra navnet til den franske zoologen Etienne Geoffroy Sait-Hilaire, som identifiserte den som en egen art på 1800-tallet.

Referanser

Eksterne lenker 
 

Mindre kattedyr
Sør-Amerikas pattedyr
Nær truede arter på IUCNs rødliste
Dyr formelt beskrevet av Paul Gervais
Dyr formelt beskrevet av Alcide d'Orbigny
Pattedyr formelt beskrevet i 1844
Nordlig tigerkatt

Nordlig tigerkatt (Leopardus tigrinus) er et lite kattedyr i gruppen med amerikanske flekkede småkatter. To underart har vært kjent, men nylig ble arten separert i to arter, kalt nordlig tigerkatt (L. tigrinus) og sørlig tigerkatt (L. guttulus). Sistnevnte inkluderer den tidligere populasjonen av tigerkatt i Costa Rica og det sentrale og sørlige Brasil. Denne populasjonen har levd separat fra den nordlige i omkring 3,7 millioner år. Arten har, i likhet med de andre artene i ozelotlinjen, kun 18 kromosompar. Det vanligste blant katter er 19 kromosompar.

Det er også en viss mulighet for at den sentralamerikanske underarten, L. t. oncilla, kan være en egen art, men dette er fortsatt ikke avklart.

Beskrivelse 
Nordlig tigerkatt blir omkring 2,4 kg tung og har gul-beige grunnfarge med relativt store sorte prikker og tydelige markeringer. Den framstår som slank og langbent med et relativt lite hode og store, mørke øyne. Labbene er kraftige og halen lang. Ørene er relativt små.

Utbredelse 
Nordlig tigerkatt er utbredd fra Costa Rica og Panama i Mellom-Amerika og sør til det sentrale Brasil i Sør-Amerika. Den sørlige utbredelsen er imidlertid lite kjent i øyeblikket.

Referanser

Eksterne lenker 
 

Mindre kattedyr
Sør-Amerikas pattedyr
Sårbare arter på IUCNs rødliste
Pattedyr formelt beskrevet i 1775
Takson navngitt av Johann Christian Daniel von Schreber
Margaykatt

Margaykatt eller treozelot (Leopardus wiedii) er et lite kattedyr som holder til i Mellom- og Sør-Amerika. Arten har, i likhet med de andre artene i ozelotlinjen, kun 18 kromosompar. Det vanligste blant katter er 19 kromosompar.

Beskrivelse 
Margaykatten ligner på en liten ozelot og kalles derfor også treozelot, siden den trives best oppe i greinverket. Den er på størrelse med en vanlig tamkatt, men bena er lengre og kroppen slankere. Den veier typisk omkring 3,3 kg. Pelsen er gullaktig og har sorte flekker og markeringsstriper. Kroppen er svært smidig, labbene brede og halen ekstra lang.

Utbredelse 
Margaykatten er utbredt fra tropiske strøk i det sørlige Mexico og sørover gjennom Mellom-Amerika og Sør-Amerika til det sørlige Brasil og Paraguay, samt marginalt i Uruguay og det nordlige Argentina. Den er mest vanlig i elevasjoner på mellom 0 og 1500 moh, selv om den har blitt registrert i høyder på opp mott 3000 moh.

Habitat 
Margaykatten har sterke assosiasjoner til tropisk og subtropisk regnskog. Den ser i større grad enn andre katter ut til å være tilpasset et liv oppe i greinverket.

Atferd 
Margaykatten har usedvanlig gode klatreegenskaper og er ett av to kattedyr som kan klatre ned en trestamme med hodet først. Dette skyldes at ankelleddet på bakføttene kan roteres 180 grader (90 grader i hver retning), slik at klørne kan benyttes som gripeklør i barken. Den andre er treleopard (Neofelis nebulosa), som bare finnes i Asia. Margaykatten tilbringer mesteparten av tiden oppe i trærne, der den hopper fra grein til grein i trekronene, på jakt etter byttedyr.

Arten lever solitært og kommer bare sammen i paringstiden. Det er mødrene som tar seg av ungene. De får som oftest bare en unge, selv om inntil tre kan sies å være normalt. Ungene fødes i et rede, ofte gjort i et hult tre, der de holder seg til de blir cirka fem uker gamle og er klare til å bli med moren på jakt.

Ernæring 
Margaykatten er et rovdyr som fanger og spiser små pattedyr, fugler, egg og reptiler med mer. Typiske byttedyr veier gjerne omkring 1 kg.

Status 
Margaykatten står oppført på IUCNs rødliste. Tap av habitat på grunn av avskoging utgjør den største trusselen, men denne katten jaktes også på grunn av pelsen. Til tross for at den er fredet jaktes det fortsatt på den ulovlig.

Referanser

Eksterne lenker 
 

Mindre kattedyr
Nær truede arter på IUCNs rødliste
Bolivias pattedyr
Brasils pattedyr
Costa Ricas pattedyr
Ecuadors pattedyr
Guatemalas pattedyr
Guyanas pattedyr
Honduras' pattedyr
Mexicos pattedyr
Paraguays pattedyr
Perus pattedyr
Qiryat Shemona

Qiryat Shemona (hebraisk קִרְיַת שְׁמוֹנָה) er en by i Norddistriktet i Israel. Den ligger i vesthellingen av Huladalen nær grensen til Libanon. Navnet betyr «de åttes by», etter de åtte (deriblant Joseph Trumpeldor) som døde i 1920 mens de forsvarte Tel Hai. 

Ved utgangen av 2004 hadde byen 22 000 innbyggere.  

Den jødiske befolkning som dominerer i byen har for det meste bakgrunn fra Nord-Afrika eller Midtøsten. 

Qiryat Shemonas økonomi er basert på industri og jordbruk.

Vennskapsbyer 
  Nancy, Frankrike

Referanser

Eksterne lenker 
 

Byer i Israel
Norddistriktet
Bosetninger etablert i 1950
1950 i Asia
1950-årene i Israel
Bartlow

Bartlow er en liten landsby og et verdslig sogn i Cambridgeshire i England, omkring to mil sørøst for Cambridge og 11 km vest for Haverhill i Suffolk. Elven Granta renner gjennom landsbyen. I henhold til folketellingen i 2011 er det 110 innbyggere, inkludert Horseheath.

Sognekirken Bartlow St. Mary er en av de to bevarte rundtårnkirkene i Cambridgeshire; den andre finnes i Snailwell.

Med sine 156 hektar er Bartlow et av de minste sogn i Cambridgeshire. Dens sørlige grense, som var delvis rettet opp ved noen få suksessiv tilfeller som følge av den tidligere jernbanelinjen, deler det fra sognet Ashdon i Essex. Bartlow har også grenser med nabosognene Castle Camps og Shudy Camps i øst, Horseheath i nord, og Linton i vest.

Gravhaugene i Bartlow 

Det var sju store gravhauger ved Bartlow. Den høyeste var 15 meter høy og er blant de høyeste i Storbritannia. De er antatt å være fra romersk tid framfor fra steinalderen. Da jernbanen kom på 1800-tallet ble fire av dem jevnet med jorda. Det er bygd en trapp av tømmer på den ene gjenværende som gir tilgang til toppen og utsikten uten å bidra til erosjon. Mange gjenstander er avdekket og er nå oppbevart ved museet i Colchester.

I århundrer var det en forstilling at gravhaugene var etter de som ble drept i slaget ved Ashingdon i 1016 mellom daner og angelsaksere, men arkeologiske undersøkelser har vist at de var gravene til rike familier og er datert til mellom 100- og 200-tallet e.Kr. Ved utgravning på 1800-tallet ble det funnet store kister av tre, dekorerte skåler i bronse, glass og keramikk, og en stol av jern som kunne foldes sammen. Det meste av dette gikk siden tapt i en brann ved Bartlow Hall. En liten romersk villa, som var bosatt fram til slutten av 300-tallet, lå nord for gravhaugene og ble undersøkt i 1852.

Referanser

Eksterne lenker 

 Bartlows nettsted

Landsbyer i Cambridgeshire
Bjørn Erik Melland

Bjørn Erik Melland (født 29. september 1974) er en tidligere forsvarsspiller for Skarbøvik IF Aalesunds fotballklubb, Byåsen Fotball, Steinkjer FK og Sprova. Melland var med på å rykke opp med Aalesund for første gang i 2002 og hadde kallenavnet «Melis». Han ga seg i Aalesund i 2007.

Melland er utdannet fysioterapeut, og jobbet lenge som fysioterapeut og medisinsk koordinator i Aalesund FK. Han ble i August 2017 ansatt som Sportslig Leder i Aalesund FK. 

Han har også tatt jobben som trener på Hessa IL og har gjort stor fremgang med Hessa G16.

I boka «Med hjertet utenpå drakta» som kom i 2020, er Mellands karriere viet et helt kapittel.

Referanser

Eksterne lenker 
 

Norske fotballspillere
Fotballspillere for Aalesunds FK
Fotballspillere for Steinkjer FK
Fotballspillere for Skarbøvik IF
Fødsler i 1974
Thomas Pedersen

Thomas Pedersen (født 11. april 1986) er en norsk fotballspiller som tidligere spilte i Aalesunds fotballklubb. I 2007 var han på utlån til rivalene Hødd. Han har tidligere spilt på SPK Herd.

Pedersen fikk ikke fornyet kontrakt med Aalesund etter sesongen 2008. Pedersen er per 2022 assistenttrener i Brattvåg

Norske fotballspillere
Fotballspillere for Aalesunds FK
Fotballspillere for IL Hødd
Zelzal-2

Zelzal-2 (betyr «Jordskjelv-2» på farsi) er en automatisk styrt iransk 610 mm tungt artillerirakett som kan bære et 600 kg stridshode over en anslått distanse på 210 km. Missilet skal være basert på det sovjetiske FROG-7 missilet og ble utviklet fra 1990 og framover.

Rakettartilleri
Ballistiske missiler
Kiwi (dagligvarekjede)

Kiwi (stilisert som KIWI) er et norsk kjedekonsept innen dagligvarer som ble startet i Hokksund i 1979 og er i dag Norges nest største dagligvarekjede målt i omsetning Den er landets største målt i antall butikker. Kiwi er en del av NorgesGruppen og består per februar 2018 av 652 butikker i Norge og 103 butikker i Danmark, men den 28. april 2017 ble alle Kiwi butikkene i Danmark lagt ned. I juli 2011 gikk Jan Paul Bjørkøy inn i stillingen som konstituert Kiwi-sjef etter at den mangeårige lederen Per-Erik Burud omkom i en båtulykke på Tjøme.

Navnet på butikkjeden kommer fra etternavnet til gründerne Tor og Henning Kirkeng samt Svein Wike hvor de to første bokstavene i etternavnene Kirkeng og Wike danner KIWI. 

Butikkjedens omsetningsvekst kan knyttes til flere ulike kontinuerlige kampanjer hvor noen var planlagt å være kortvarige, men som siden er utvidet til faste kampanjer. Kampanjene er holdbarhetsgaranti, bleieavtale, kvalitetgaranti på frukt og grønt og «momskutt» på frukt og grønt. I 2009 lanserte kjeden kampanjen «Go'Helg», som også ble en permanent ordning.

KIWI opererer med tre prisnivåer: Kjente varemerker som er det dyreste alternativet, ett som er billigere med lavprismerker som Eldorado, Fiskemannen, Unik og Fersk & Ferdig, og til slutt det enda billigere alternativet First Price. Disse lavprismerkene brukes også av de andre butikkene til NorgesGruppen.

Åpningstider 
De fleste av butikkene har lange åpningstider, og mange av butikkene som holder åpent fra 07:00 - 23:00 — seks dager i uken. Det er også noen av butikkene som også har åpent på søndag.

Åpning av nye butikker 
KIWI åpnet i løpet av 2008 sine første butikker i Danmark.  Ved lanseringen var det strid om navnet, da den danske dagligvarekjeden Netto mente at den var først ute i landet med å registrere «Kiwi» som varemerke.

Referanser

Eksterne lenker
 

Norske detaljistselskaper
Dagligvarekjeder
NorgesGruppen‎
Aham Okeke

Aham Okeke (født 19. august 1969) er en norsk-nigeriansk tidligere sprinter. Han har vunnet NM på 100 meter seks ganger, og mottok kongepokalen i 2003.

Okeke er opprinnelig fra Nigeria, og flyttet til Norge i 1982. Seks år senere ble han også norsk statsborger. 

Okeke var allerede tatt for doping to ganger tidligere da Antidoping Norge den 5. august 2006 kunngjorde at Okekes testosteronverdier lå 20 ganger over tillatt høyeste nivå på en prøve avgitt 7. juli. De to tidligere dopingsakene gjaldt forhøyede verdier av henholdsvis pseudoefedrin og testosteron. De to foregående gangene han ble tatt fikk han henholdsvis 1 måneds og 2 år og seks måneders utestengelse. 11. desember 2006 kunngjorde Domsutvalget i Norges Idrettsforbund og Olympiske Komité at Okeke ble utestengt fra all idrett for livstid.

Medaljer i norske mesterskap

Se også 
 Mestvinnende utøvere i NM i friidrett

Referanser

Eksterne lenker 
 

Norske sprintere
Nigerianske sprintere
Kongepokalvinnere i friidrett
Nordmenn født i Nigeria
Personer etter føde- eller oppvekststed i Nigeria
Dopingsaker i friidrett
Norgesmestere i friidrett
Friidrettsutøvere for IL i BUL
Deltakere for Norge under EM i friidrett 2002
Aleutene

Aleutene (engelsk: Aleutian Islands) er en øyrekke på mer enn 300 øyer i det nordlige Stillehavet som strekker seg fra Alaska i USA mot Kamtsjatkahalvøya i Russland. Øygruppen skiller Beringhavet fra Stillehavet. Totalt landareal er 17 666 km² og strekker seg over et område på 1 900 km. Det er 57 aktive vulkaner i øygruppen og det forekommer ofte jordskjelv i området. Befolkningen, aleuter, som står eskimoene nær, lever av fiske samt virksomheter tilknyttet fiskeindustrien.

De fleste øyene bærer tydelig preg av å være av vulkansk opprinnelse. Det er mange vulkanske topper på nordsiden av øyene, noen er fortsatt aktive, som Mount Redoubt. Andre steder finnes kalderaer. En av de største kalderaene i verden, Mount Aniakchak ligger her.

Under andre verdenskrig var det kamphandlinger om øygruppen, da en japansk styrke okkuperte de to ytterste øyene Attu og Kiska og dette var den første invasjonen av amerikansk territorium siden 1812 under Den britisk-amerikanske krig.

Se også 
 Liste over øyer i Aleutene

Eksterne lenker
Bronkodilatator

Bronkodilatatorer er en samlebetegnelse på medikamenter som alle påvirker luftveiene slik at disse utvider seg og/eller holdes så åpne som mulig. Det finnes i hovedsak tre hovedgrupper bronkodilatorer, nærmere bestemt beta-agonister, acetyl-kolin antagonister og glukokortikoider.

Eksterne lenker 
  Behandling av KOLS - Pasienthåndboka.no

Medisin
Hyperkapni

Hyperkapni er for høy mengde karbondioksid i blodet, objektivt målt ved hjelp av en blodgassanalyse. Motsatt av hypokapni.

Hyperkapni kan ha en rekke forskjellige årsaker, men svikt i organismens gassutveksling (respirasjon) er hyppigste årsak. 

Akutte medisinske lidelser
Sykdommer i åndedrettssystemet
Danny Simpson

Daniel Peter «Danny» Simpson (født 4. januar 1987) er en engelsk fotballspiller som fra den 7. mars 2022 er klubbløs.

Simpson er et produkt av Manchester Uniteds ungdomssystem. Han har gått alle gradene i United og kronet det med å bli tatt opp i reservelagstroppen i 2005, men fikk ikke sin førstelagsdebut i obligatorisk kamp den gang. I januar 2006 ble han sendt på lån, sammen med tre andre United-juniorer, til den belgiske andredivisjonsklubben Royal Antwerp FC for resten av sesongen. Dette ble gjort for at spillerne skulle få førstelagserfaring.

Den 18. juli 2006 fikk Simpson sin førstelagsdebut i en treningskamp mot sørafrikanske Kaizer Chiefs. United vant kampen 1-0 og Sir Alex Ferguson hadde bare gode ord å si om Simpson etter kampen.

Den 1. januar 2007 returnerte Simpson til Old Trafford, før han den 25. januar ble lånt ut igjen, denne gang til Sunderland. Simpson returnerte til Old Trafford sommeren 2007 og fikk sin debut for Uniteds a-lag høsten 2007, men ble i mars 2008 lånt ut til Ipswich. Han kom tilbake til Old Trafford igjen sommeren 2008. Simpson var siden på lån i Blackburn Rovers og Newcastle United. I Newcastle var han på lån i seks måneder før han signerte en permanent avtale med klubben.

Karriere som spiller (alle turneringer) 
Per 14. juli 2008

Referanser

Eksterne lenker 
 
 Danny Simpsons profil på manutd.com (engelsk)
 Profil på united.no

Engelske fotballspillere
Fotballspillere for Manchester United FC
Fotballspillere for Royal Antwerp FC
Fotballspillere for Sunderland AFC
Fotballspillere for Ipswich Town FC
Fotballspillere for Blackburn Rovers FC
Fotballspillere for Newcastle United FC
Fotballspillere for Queens Park Rangers FC
Fotballspillere for Leicester City FC
Fotballspillere for Huddersfield Town FC
Fotballspillere for Bristol City FC
Personer fra Salford
Fødsler i 1987
Ekebergsletta

Ekebergsletta er et område som ligger på Ekebergplatået i Oslo. Ekebergsletta benyttes i dag først og fremst til idrett og er del av Oslos største parkområde, som også omfatter Brannfjell, Ballsletta og Ekebergskogen.

Sletta var opprinnelig jorder til Ekeberggårdene, hovedsakelig til Stamhuset Ekeberg, men også til Lille Ekeberg gård og til plasser under nevnte eiendommer. På 1600-tallet ble den delen av Ekebergveien som skjærer tvers over sletta anlagt etter forordning fra Christian IV. Veien kom i 1703 inn under definisjonen den Frederikshaldske Kongevei.

I den nordre delen av sletta ligger Stamhuset Ekeberg og Ekeberg Camping. Videre mot øst ligger Ekeberg hageby, Lille Ekeberg, Ekeberg skole, Brannfjell, Brannfjell skole, KFUM-Hallen, Ekeberghallen og EKT Rideskole før man er tilbake på campingplassen.

Midt ute på sletta ligger Park og Idretts utstyrsområde. Her lå tidligere plassen Smedstua. Mellom 1931 og 1967 gikk det trikk tvers over Ekebergsletta, og Simensbråtenlinja hadde holdeplass på Smedstua. Endeholdeplassen var på Simensbråten, like ved Ekeberg skole.

Like ved Ekeberg skole ser man fortsatt restene av ankringsmasten som luftskipet Norge ble ankret opp i på sin vei mot Nordpolen.

Ekeberg skole er sekretariat for Norway Cup. Ekebergsletta er også hovedarena for Norway Cup.

Eksterne lenker 
 

Oslos geografi
Parker i Oslo
Ekeberg
Idrettsanlegg i Oslo
Norway Cup
Sport i bydel Nordstrand
Sigurd Slåttebrekk

Sigurd Slåttebrekk (født 6. januar 1968 i Stavanger) er en norsk klassisk pianist. Han vant Spellemannprisen 1997 i klassen klassisk musikk for albumet Maurice Ravel: Musikk for piano. I 2012 fikk han Fartein Valen-prisen. Slåttebrekk skapte, sammen med Alf Knutsen, barnekonseptet Den lille redningsskøyta Elias.

Sigurd Slåttebrekk var elev ved Stavanger katedralskole.

Referanser

Eksterne lenker 
 Anmeldelse av Slåttebrekks Schumann-CD-utgivelse
 Anmeldelse av innspilling av Griegs a-moll konsert med Oslo Philharmonien på CD-utgivelsen "Våre Fem Store"

Norske klassiske pianister
Vinnere av Spellemannprisen
Personer fra Stavanger kommune
Fødsler i 1968
Syn

Se eventuelt illusjon eller åpenbaring

Syn er en sans og kalles derfor også synssans. De fleste organismer som har en evne til å se, bruker spesialiserte organer til denne oppgaven. Disse organene kalles øyne. Mange høyerestående organismer, deriblant også mennesket, har i tillegg utviklet en evne til å oppfatte og skille mellom farger gjennom fargesyn og dybdesyn / stereoskopi.

Forenklet kan man si at synssansen består av tre deler:
 Øyet med de ytre øyemusklene.
 Synsnerven som går fra øyet til synssenteret i hjernen.
 Synssenteret i hjernen.

Synssansen brukes for å registrere elektromagnetisk stråling, mer spesifikt lys, det vil si et begrenset elektromagnetisk spektrum som kan variere fra organisme til organisme. Mennesker kan oppfatte elektromagnetisk stråling som har en bølgelengde på omtrent 400–700 nanometer, og de fleste andre organismer med en høyt utviklet synssans kan oppfatte omtrent det samme spekteret, selv om sanseorganene kan være svært forskjellige fra menneskets. Mange fugler og insekter kan for eksempel oppfatte ultrafiolett lys, det vil si lys med en bølgelengde på omtrent 325–400 nm, i tillegg til det vi mennesker kaller synlig lys.

Hos noen dyr, for eksempel øgler, er synssansen utvidet til et slags tredje øye, et såkalt parietaløye, som sitter på toppen av hodet. Her finnes det sanseceller som reagerer på lys.

Historisk sett har det vært svært vanskelig å definere hvordan synssansen virker. Sammenhengen mellom øyet og objektet man ser på, har vært vanskelig å forklare, og dette var noe av det som greske filosofer i antikkens Hellas var opptatt av. Etter hvert som vår forståelse av hva lys var økte, økte også vår forståelse for hvordan synssansen virker. Selv i dag har vi vansker med å forstå de psykologiske prosessene bak den visuelle persepsjonen. Studier av optiske illusjoner har bedret vår kunnskap også på dette feltet.

Se også
 Akinetopsia
 Øye
 Fargeblindhet
 Fargesyn
 Synsfelt
 Synsnerven
 Synssenteret
 Synstap
 Synshemming
 Synsundersøkelse

Sanser
Øyet
Team United Bakeries

Team United Bakeries (etablert 2006) var et norsk privatfinansiert semi-profesjonelt idrettslag med utøvere i terrengsykling og langrenn. I 2017 sluttet United Bakeries som tittelsponsor. Langrenns-laget skiftet navn til Team Koteng.

Historikk
Sykkelgruppen ble etablert i 2006 av Rune Høydahl som Team Høydahl. Høydahl var tidligere profesjonell rytter med sponsoravtale med Giant Manufacturing, og syklistene benyttet sykler av dette merket gjennom en avtale med den norske importøren. Før 2007-sesongen fikk laget ny hovedsponsor i den norske hjelmprodusenten Etto, og navnet ble endret til Team Etto Høydahl.

Skilaget ble etablert sommeren 2008 etter initiativ av Remi Goulignac, eieren av United Bakeries, og Thomas Henriksen.

Før 2009-sesongen inngikk sykkelgruppen sponsoravtale med United Bakeries, og navnet ble endret til Team United Bakeries. Thomas Alsgaard var tilknyttet Team Unites Bakeries til 2013, da han gikk til Team LeasePlan Go.

Liste over utøvere
Listen er ikke fullstendig.

Se også
Proteinfabrikken / KTM UCI Mountainbike Racing Team

Referanser

Sykkellag i Norge
Langrenn i Norge
Langløpslag
Terrengsykkellag
Idrettslag etablert i 2006
Scud

Scud er et populært navn på taktiske ballistiske missiler produsert av Sovjetunionen under den kalde krigen og som ble eksportert til flere andre land, blant annet Irak og Libya. Navnet skriver seg tilbake til NATO-kallenavnet på SS-1 Scud, men ble senere brukt av media også om andre sovjetiske ballistiske missiler og kopier av disse.

Scudmissilet ble spesielt kjent for verden under Gulfkrigen (1991). Saddam Hussein brukte Scudmissiler til å beskyte Israel, i håp om at de skulle bli med i krigen slik at koalisjonen som USA hadde bygget opp ville slå sprekker. For å motvirke dette utplaserte USA  patriotmissiler i Israel, for å skyte ned innkommende Scudmissiler.

Eksterne lenker 
 

Ballistiske missiler